《昔有诗二章示二子 其一》
清代·汪辉祖

昔有两间屋，晨昕西夕照。长夏苦炎威，炊烟杂茶灶。

我依二母居，一经课后效。床前书几陈，蛟蚋常缭绕。

摊书纺车旁，形影互相吊。庭闱乐复乐，宽窄那计较。

即今扩新居，高爽向南曜。虽殊广厦观，幸免偪仄诮。

是处可延伫，堂随所到。谁云热难避，废书日坐啸。

古贤容膝安，努力事仇校。

作者简介：（1731—1807）浙江萧山人，幼名鳌，字焕曾，号龙庄，晚号归庐。乾隆四十年进士，任湖南宁远知县，调署道州知州，旋被劾去官。任官前曾作幕友三十余年，善于吏治。有《佐治药言》、《学治臆说》、《病榻梦痕录》(自编年谱)，另有《史姓韵编》、《二十四史同姓名录》等。